CELEX: 62012TA0133
Language: fi
Date: 2014-04-02 00:00:00
Title: Asia T-133/12: Unionin yleisen tuomioistuimen tuomio 2.4.2014 – Ben Ali v. neuvosto (Yhteinen ulko- ja turvallisuuspolitiikka — Tunisian tilanteen johdosta tiettyihin henkilöihin ja yhteisöihin kohdistuvat rajoittavat toimenpiteet — Varojen jäädyttäminen — Oikeudellinen perusta — Omaisuudensuoja — Perusoikeuskirjan 17 artiklan 1 kohta — Kumoamisen ajalliset vaikutukset — Sopimussuhteen ulkopuolinen vastuu — Aineellisen vahingon puuttuminen)

19.5.2014   
            
            
               FI
            
            
               Euroopan unionin virallinen lehti
            
            
               C 151/18
            
         Unionin yleisen tuomioistuimen tuomio 2.4.2014 – Ben Ali v. neuvosto
   (Asia T-133/12) (1)
   
   ((Yhteinen ulko- ja turvallisuuspolitiikka - Tunisian tilanteen johdosta tiettyihin henkilöihin ja yhteisöihin kohdistuvat rajoittavat toimenpiteet - Varojen jäädyttäminen - Oikeudellinen perusta - Omaisuudensuoja - Perusoikeuskirjan 17 artiklan 1 kohta - Kumoamisen ajalliset vaikutukset - Sopimussuhteen ulkopuolinen vastuu - Aineellisen vahingon puuttuminen))
   2014/C 151/23
   Oikeudenkäyntikieli: ranska
   
      Asianosaiset
   
   
      Kantaja: Mehdi Ben Tijani Ben Haj Hamda Ben Haj Hassen Ben Ali (Saint-Étienne-du-Rouvray, Ranska) (edustaja: asianajaja A. de Saint Remy)
   
      Vastaaja: Euroopan unionin neuvosto (asiamiehet: G. Étienne ja S. Kyriakopoulou)
   
      Väliintulija, joka tukee vastaajan vaatimuksia: Euroopan komissio (asiamiehet: É. Cujo ja M. Konstantinidis)
   
      Oikeudenkäynnin kohde
   
   Yhtäältä Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP muuttamisesta 27.1.2012 annetun neuvoston päätöksen (EUVL L 27, s. 11) kumoaminen siltä osin kuin tämä päätös koskee kantajaa, ja toisaalta vahingonkorvausvaatimus.
   
      Tuomiolauselma
   
   
               1)
            
            
               Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä 31.1.2011 annetun neuvoston päätöksen 2011/72/YUTP liite, sellaisena kuin se on muutettuna päätöksen 2011/72 täytäntöönpanosta 4.2.2011 annetulla neuvoston täytäntöönpanopäätöksellä 2011/79/YUTP, kumotaan siltä osin kuin sen voimassaoloa on jatkettu päätöksen 2011/72 muuttamisesta 27.1.2012 annetulla päätöksellä 2012/50/YUTP ja siltä osin kuin siinä mainitaan Mehdi Ben Tijani Ben Haj Hamda Ben Haj Hassen Ben Alin nimi.
            
         
               2)
            
            
               Päätöksen 2011/72 liitteen, sellaisena kuin se on muutettuna täytäntöönpanopäätöksellä 2011/79 ja sellaisena kuin sen voimassaoloa on jatkettu päätöksellä 2012/50, vaikutukset pidetään voimassa Ben Tijani Ben Haj Hamda Ben Haj Hassen Ben Alin osalta tätä tuomiota koskevan valituksen tekemisen määräajan tai, jos valitus tehdään tässä määräajassa, valituksen hylkäämiseen saakka.
            
         
               3)
            
            
               Kanne hylätään muilta osin.
            
         
               4)
            
            
               Euroopan unionin neuvosto vastaa omista oikeudenkäyntikuluistaan, ja se velvoitetaan korvaamaan Mehdi Ben Tijani Ben Haj Hamda Ben Haj Hassen Ben Alin oikeudenkäyntikulut.
            
         
               5)
            
            
               Euroopan komissio vastaa omista oikeudenkäyntikuluistaan.
            
         
      (1)  EUVL C 165, 9.6.2012.